Oficiālais Vēstnesis L 007 , 11/01/2003 Lpp. 0082 - 0083



Komisijas Lēmums (2003. gada 10. janvāris), ar ko groza Padomes Direktīvu 85/511/EEK attiecībā uz to sertificēto laboratoriju sarakstu, kuras var rīkoties ar dzīvu mutes un nagu sērgas vīrusu (izziņots ar dokumenta numuru C(2002) 5559) (Dokuments attiecas uz EEZ) (2003/11/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1985. gada 18. novembra Direktīvu 85/511/EEK, ar ko ievieš Kopienas pasākumus mutes un nagu sērgas kontrolei [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 13. panta 2. punkta otro daļu, tā kā: (1) Regulārās vakcinācijas izbeigšana pret mutes un nagu sērgas vīrusu Kopienā 1991. gadā ir palielinājusi Kopienas ganāmpulku jutību pret šo slimību. Tādēļ, lai izvairītos no šī vīrusa izplatīšanās, kas varētu apdraudēt Kopienas ganāmpulkus, ir būtiski nodrošināt, lai laboratorijas, kuras rīkojas ar šo vīrusu, to darītu drošos apstākļos. (2) Direktīvā 85/511/EEK uzskaitītas sertificētās valsts un komerclaboratorijas, kuras var rīkoties ar dzīvo mutes un nagu sērgas vīrusu. Saskaņā ar šo direktīvu attiecīgajām laboratorijām jāatbilst ANO Pārtikas un lauksaimniecības organizācijas (FAO) ieteiktajiem minimālajiem standartiem. (3) Konkrētas dalībvalstis ir nolēmušas pārtraukt konkrētām laboratorijām atļaut rīkoties ar mutes un nagu sērgas vīrusu, turpretī citas dalībvalstis ir sniegušas vajadzīgās garantijas, ka laboratorijas, kuras tās ir sertificējušas šim mērķim, atbilst nepieciešamajiem standartiem. Turklāt ir mainījusies informācija par konkrētām Direktīvā 85/511/EEK uzskaitītajām laboratorijām. (4) Tādēļ ir vajadzīgs atjaunināt laboratoriju sarakstus, kas sniegti Direktīvas 85/511/EEK A un B pielikumos. (5) Tādēļ attiecīgi jāgroza Direktīva 85/511/EEK. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Padomes Direktīvas 85/511/EEK A un B pielikumus aizstāj ar šā lēmuma pielikuma tekstu. 2. pants Šis lēmums ir adresēts dalībvalstīm. Briselē, 2003. gada 10. janvārī Komisijas vārdā — Komisijas loceklis David Byrne [1] OV L 315, 26.11.1985., 11. lpp. -------------------------------------------------- PIELIKUMS " A PIELIKUMS Sertificētās komerclaboratorijas, kuras var rīkoties ar dzīvu mutes un nagu sērgas vīrusu vakcīnu ražošanas nolūkā VĀCIJA | Bayer AG, Köln | FRANCIJA | Merial, SAS, Laboratoire IFFA, Lyon | NĪDERLANDE | CIDC-Lelystad, Central Institute for Animal Disease Control, Lelystad | APVIENOTĀ KARALISTE | Merial, SAS, Pirbright Laboratory, Pirbright | B PIELIKUMS Sertificētās valsts laboratorijas, kuras var rīkoties ar dzīvu mutes un nagu sērgas vīrusu BEĻĢIJA | Veterinary and Agrochemical Research Centre CODA-CERVA-VAR, Uccle | DĀNIJA | Danish Veterinary Institute, Department of Virology, Lindholm | VĀCIJA | Bundesforschungsanstalt für Viruskrankheiten der Tiere Anstaltsteil TübingenAnstaltsteil Friedrich Loeffler Institute, Insel Riems | GRIEĶIJA | Ινστιτούτο Αφθώδους Πυρετού Αγία Παρασκευή Αττικής | SPĀNIJA | Laboratorio Central de Sanidad Animal INIA (CSIA-INIA), Valdeolmos, Madrid | FRANCIJA | Agence fraçaise de sécurité sanitaire des aliments (AFSSA) Laboratoire d'études et de recherches en pathologie bovine et hygiène des viandes, LyonLaboratoire d'études et de recherches en pathologie anímale et zoonoses, Maison-Alfort | ITĀLIJA | Istituto zooprofilattico sperimentale della Lombardia e dell'Emilia Romagna, Brescia | NĪDERLANDE | CIDC-Lelystad, Central Institute for Animal Disease Control, Lelystad | AUSTRIJA | Österreichische Agentur für Gesundheit und Ernährungssicherheit Veterinärmedizinische Untersuchungen Mödling | APVIENOTĀ KARALISTE | Institute for Animal Health, Pirbright | " --------------------------------------------------